
Text rozhodnutia
Súd: Krajský súd Banská Bystrica Spisová značka: 15Co/1017/2014 Identifikačné číslo súdneho spisu: 6314201699 Dátum vydania rozhodnutia: 11. 11. 2014 Meno a priezvisko sudcu, VSÚ: JUDr. Jaroslav Mikulaj ECLI: ECLI:SK:KSBB:2014:6314201699.1 Uznesenie Krajský súd v Banskej Bystrici v právnej veci navrhovateľa ZH Kredit, s. r. o., Bratislava, Dvořákovo nábrežie 8/A, IČO: 36 049 581, zast. JUDr. Felixom Neupauerom, advokátom, Bratislava, Dvořákovo nábrežie 8/A, proti odporkyni U. T., nar. XX. XX. XXXX, bytom V., B. X, o zaplatenie 267,68 Eur s prísl., o späťvzatí návrhu na začatie konania vo veci vedenej na Okresnom súde Brezno pod sp. zn.: 6C/125/2014, takto r o z h o d o l : Späťvzatie návrhu na začatie konania pripúšťa, uznesenie okresného súdu zo dňa 21. augusta 2014, č. k.: 6 C/125/2014 - 86 zrušuje a konanie zastavuje. Žiaden z účastníkov nemá právo na náhradu trov konania. o d ô v o d n e n i e : Napadnutým uznesením okresný súd konanie zastavil s tým, že po právoplatnosti tohto uznesenia postúpi vec Úradu pre dohľad nad zdravotnou starostlivosťou so sídlom v Bratislave. O trovách konania rozhodol tak, že žiaden z účastníkov nemá právo na ich náhradu. Podaním zo dňa 10. 09. 2014 navrhovateľ zobral návrh na začatie konania späť. Odporkyňa v liste zo dňa 07. 10. 2014 so späťvzatím návrhu navrhovateľa súhlasila. Krajský súd, ako súd odvolací, vo veci rozhodol bez nariadenia pojednávania podľa § 214 ods. 2 O. s. p. tak, že konanie zastavil podľa § 208 O. s. p. Podľa ustanovenia § 208 O. s. p. ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Odvolací súd z obsahu spisu zistil, že navrhovateľ po tom, ako rozhodol súd prvého stupňa, zobral návrh na začatie konania späť. Rozhodnutie súdu bolo doručené právnemu zástupcovi navrhovateľa dňa 28. 08. 2014, navrhovateľ zobral návrh späť dňa 11. 09. 2014, teda v zákonom určenej lehote. Pretože odporkyňa súhlasila so späťvzatím návrhu, odvolací súd pripustil späťvzatie návrhu na začatie konania, uznesenie okresného súdu zrušil a konanie zastavil. O trovách konania bolo rozhodnuté podľa § 224 ods. 1 O. s. p. a § 146 ods. 1 písm. c) O. s. p., podľa ktorého žiaden z účastníkov nemá právo na náhradu trov konania podľa jeho výsledku, ak konanie bolo zastavené, keďže nezistil žiadne dôvody na priznanie trov podľa § 146 ods. 2 O. s. p. O veci senát odvolacieho súdu rozhodol pomerom hlasov členov senátu 3:0. Poučenie: Proti tomuto rozhodnutiu nie je odvolanie prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2014:6314201699.1 (dáta aktuálne k 10. 11. 2026). Záväzné je znenie zverejnené súdom.




